CELEX: 32016R2147
Language: sl
Date: 2016-12-07 00:00:00
Title: Izvedbena uredba Komisije (EU) 2016/2147 z dne 7. decembra 2016 o odobritvi zvišanja mejnih vrednosti za obogatitev vina, proizvedenega iz grozdja, ki je bilo leta 2016 potrgano na nekaterih vinorodnih območjih v Nemčiji in na vseh vinorodnih območjih na Madžarskem

8.12.2016   
            
            
               SL
            
            
               Uradni list Evropske unije
            
            
               L 333/30
            
         IZVEDBENA UREDBA KOMISIJE (EU) 2016/2147
   z dne 7. decembra 2016
   o odobritvi zvišanja mejnih vrednosti za obogatitev vina, proizvedenega iz grozdja, ki je bilo leta 2016 potrgano na nekaterih vinorodnih območjih v Nemčiji in na vseh vinorodnih območjih na Madžarskem
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 91 Uredbe,
   ob upoštevanju naslednjega:
   
               (1)
            
            
               Točka A.3 dela I Priloge VIII k Uredbi (EU) št. 1308/2013 določa, da lahko države članice v letih z izjemno neugodnimi vremenskimi razmerami zahtevajo, naj se mejne vrednosti za povečanje volumenskega deleža alkohola v vinu (obogatitev) zvišajo za do 0,5 %.
            
         
               (2)
            
            
               Nemčija in Madžarska sta zahtevali takšna zvišanja mejnih vrednosti obogatitve vina, proizvedenega iz grozdja, ki je bilo potrgano v letu 2016, saj so bile vremenske razmere med rastno sezono izjemno neugodne. Madžarska je to zahtevala za vsa svoja vinorodna območja. Nemčija je povečanje obogatitve zahtevala samo za vino, pridelano iz sort rdeče vinske trte na območjih Baden, Ahr, Srednje Porenje, Mozela, Nahe, Pfalška, Rheinhessen in Württemberg.
            
         
               (3)
            
            
               Zaradi izjemno slabih vremenskih razmer v letu 2016 omejitve za povečanje naravnega volumenskega deleža alkohola, ki ga določa točka A.2 dela I Priloge VIII k Uredbi (EU) št. 1308/2013, na nekaterih vinorodnih območjih ne omogočajo proizvodnje vina iz vseh ali nekaterih sort vinske trte z ustreznim skupnim volumenskim deležem alkohola, za katerega bi sicer obstajalo tržno povpraševanje.
            
         
               (4)
            
            
               Zato je primerno odobriti zvišanje mejnih vrednosti obogatitve vina, proizvedenega iz vseh ali nekaterih sort grozdja, ki je bilo potrgano v letu 2016 na vinorodnih območjih na Madžarskem in v Nemčiji.
            
         
               (5)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od točke A.3 dela I Priloge VIII k Uredbi (EU) št. 1308/2013 na vinorodnih območjih ali njihovem delu, navedenih v Prilogi k tej uredbi, in za vse ali nekatere sorte vinske trte, določene v navedeni prilogi, povečanje naravnega volumenskega deleža alkohola v svežem grozdju, ki je bilo potrgano v letu 2016, grozdnem moštu, delno prevretem grozdnem moštu, mladem vinu, ki je še v vrenju, in vinu, proizvedenem z uporabo grozdja, ki je bilo potrgano v letu 2016, ne sme preseči naslednjih omejitev:
   
               (a)
            
            
               3,5 vol. % v vinorodni coni A iz Dodatka I k Prilogi VII k Uredbi (EU) št. 1308/2013;
            
         
               (b)
            
            
               2,5 vol. % v vinorodni coni B iz Dodatka I k Prilogi VII k Uredbi (EU) št. 1308/2013;
            
         
               (c)
            
            
               2,0 vol. % v vinorodni coni C iz Dodatka I k Prilogi VII k Uredbi (EU) št. 1308/2013.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      PRILOGA
      
         Sorte vinske trte in vinorodna območja ali njihov del, na katerih je na podlagi člena 1 dovoljeno zvišanje mejnih vrednosti obogatitve
      
      
                  Država članica
               
               
                  Vinorodna območja ali njihov del (vinorodna cona)
               
               
                  Sorte
               
            
                  Nemčija
               
               
                  Vinorodno območje Baden (cona B)
               
               
                  Vse odobrene rdeče sorte vinske trte
               
            
                  Vinorodno območje Ahr (cona A)
               
            
                  Vinorodno območje Srednje Porenje (cona A)
               
            
                  Vinorodno območje Mozela (cona A)
               
            
                  Vinorodno območje Nahe (cona A)
               
            
                  Vinorodno območje Pfalška (cona A)
               
            
                  Vinorodno območje Rheinhessen (cona A)
               
            
                  Vinorodno območje Württemberg (cona A)
               
            
                  Madžarska
               
               
                  Vsa vinorodna območja (cona C)
               
               
                  Vse odobrene sorte vinske trte